Държавен вестник, бр. 89, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  89
Системите за управление на въоръжението 
на самолетите следва да са конфигурирани 
за използване на всички типове придобивани 
боеприпаси.
3.4. Спомагателни системи и оборудване 
за обучение
Сложността на изпълняваните задачи от 
съвременните многоцелеви самолети изисква 
наличието на наземни спомагателни системи 
за обучение и планиране на мисията, даващи 
възможност на летателния състав за пълно­
ценна подготовка за конкретната мисия в 
определена обстановка, осигуряваща безопас­
ност на полета и ефективно изпълнение на 
поставените задачи. В тази връзка настоящият 
проект за инвестиционен разход предвижда 
придобиването на допълнително количество 
средства за наземно обучение и подготовка и 
планиране на мисиите, които заедно с тези, 
придобивани през първия етап, ще позволят 
създаването на необходимата база за пълно­
ценна подготовка и обучение на летателния 
състав в процеса на усвояване и използване 
на самолета. 
3.5. Наземно техническо оборудване
За експлоатация на 16 самолета F-16 Block 70 
и тяхното въоръжение е необходима доставка­
та на имущество за техническа и логистична 
поддръжка, като наземно техническо обо­
рудване, измервателна и тестова апаратура, 
специализирани инструменти, специализирана 
логистична автотранспортна техника и други. 
Количеството и видът на това оборудване, 
придобивано на настоящия етап, ще бъдат 
определени с отчитане на вече включените в 
договорите за придобиване на първите осем 
самолета BU-D-SAB, BU-D-AAA, BU-P-AAD 
и BU-P-LAR.
3.6. Обучение 
В рамките на втория етап от реализация на 
проекта се предвижда обучение на минимално 
необходимия летателен и осигуряващ състав 
до съответната квалификация за осъществя­
ване експлоатацията на всички 16 самолета 
F-16 Block 70 в Българските ВВС.
Предвижда се екип от специалисти – лета­
телен и инженерно-технически състав на ВВС 
на САЩ, да оказват методическо съдействие 
на ВВС на Република България в процеса на 
усвояване на самолетите. 
3.7. Логистична поддръжка
Логистичната поддръжка, като част от 
договора за придобиване на още 8 самолета, 
се осигурява посредством:
– Доставка на резервни части и консу­
мативи;
– Доставка и осъвременяване на техничес­
ката документация;
– Извършване на планови и непланови 
ремонти на оборудване;
– Осигуряване на техническа помощ/
консултации – на място в авиобазата 
или дистанционно.
3.8. Времеви параметри
В АПИР, приет от Народното събрание, се 
посочва, че предвид финансовите възможности 
на Република България същият предвижда 
реализацията на проекта за придобиване 
на 16 самолета да се извърши на два етапа, 
като вторият етап следва да стартира след 
приключване на доставките по първия етап, 
които съобразно сключените договори с Пра­
вителството на САЩ се очаква да приключат 
през 2025 г. 
По-ранното стартиране на дейностите по 
реализацията на втория етап на проекта е 
продиктувано от:
– Промяна в геополитическата среда за 
сигурност;
– Необходимостта от запазване на кон­
фигурацията на вторите 8 самолета, 
съобразно първите осем. Това е поро­
дено от капацитета за производство 
на компанията – производител на тази 
конфигурация на самолета, предла­
ганите от доставчиците агрегати и 
оборудване и възможните изменения в 
конфигурацията на самолета в резул­
тат на използване на нови технологии, 
които биха довели до оскъпяване и 
затруднения в последващата поддръжка;
– Реалните срокове за доставка на само­
летите се различават от прогнозните 
такива, предвидени в АПИР.
Съгласно проекта за международен до­
говор BU-D-SAD, получен на 18.07.2022 г., е 
предвидено доставката на вторите 8 броя F-16 
Block 70 да се извърши през 2027 г.
4. ВАРИАНТИ ЗА РЕАЛИЗАЦИЯ НА 
ПРОЕКТА
Настоящият проект за инвестиционен раз­
ход следва да осигури реализацията на втория 
етап на проекта за придобиване на нов тип 
боен самолет. Реализацията на втория етап 
предвижда придобиването на 8 броя самолети 
от същия тип и необходимото оборудване за 
експлоатация и обслужване на 16 самолета 
F-16 Block 70. 
Към настоящия момент употребявани 
самолети F-16 Block 70 не се предлагат за 
продажба.
В контекста на изложеното в Известия на 
ЕК Насоки относно междуправителственото 
възлагане на поръчки в областта на отбраната 
и сигурността (чл. 13, буква „е“) от Директива 
2009/81ЕО на ЕП и Съвета, придобиването 
на самолети F-16 Block 70, тяхното оборуд­
ване и въоръжение, е възможно единствено 
от Правителството на САЩ, по програмата